Mannréttindahugtakið má skilja á þrenns konar vegu , eins og fjallað er um í svari sama höfundar við spurningunni : Hvað eru mannréttindi ? Út frá lagalegum skilningi liggur beinast við að svara spurningunni með því að leita í mannréttindayfirlýsingum , til dæmis Mannréttindayfirlýsingu Sameinuðu þjóðanna frá árinu 1948 . Jafn kosningaréttur felur líklega í sér að allir ( sem náð hafa ákveðnum aldri , eru ríkisborgarar , ... ) hafi jafnan rétt til að kjósa . Á hinn bóginn er nánast útilokað að ekki sé eitthvað misvægi atkvæða þar sem kosningar eins og alþingiskosningar eru skipulagðar í kjördæmum . Jafn kosningaréttur er mannréttindi , en það misvægi atkvæða ( ójafn atkvæðisréttur ) sem er afleiðing af íslenskum kosningalögum er ekki til marks um mannréttindabrot . Við þetta mætti bæta réttinum til að leita lífshamingjunnar og fleiri réttindum sem telja má algild . Afleidd réttindi sem eru mun aðstæðubundnari en eru skilgreind út frá grunnréttindunum með eftirfarandi hætti : ( B ) Þau réttindi sem þarf að tryggja fólki til að þeim réttindum sem nefnd eru í ( A ) - lið sé ekki stefnt í voða . Atli Harðarson , „ Mannréttindi “ og „ Er jafn kosningaréttur mannréttindi ? “ í Vafamál : Ritgerðir um stjórnmálaheimspeki og skyld efni , Hið íslenzka bókmenntafélag 1998 . Berglind er dósent við Menntavísindasvið Háskóla Íslands og formaður námsbrautarinnar Menntunarfræði og margbreytileiki . Rannsóknir hennar snúast um félagslegt réttlæti í menntun með áherslu á samverkandi áhrif stéttar , uppruna , kynferðis og sértækra menntunarþarfa á gæði og jafnrétti í uppeldi og menntun .